ਨੀਨਾ ਦੋਬਰੇਵ

ਨੀਨਾ ਦੋਬਰੋਵ (ਜਨਮ ਨਿਕੋਲਿਨਾ ਕੋਂਸਤੋਨਿਕੋਵਾ ਦੋਬਰੇਵਾ; ਜਨਵਰੀ 9, 1989) ਇੱਕ ਬਲਗਾਰੀਅਨ-ਕੈਨੇਡੀਅਨ ਮੂਲ ਦੀ ਅਦਾਕਾਰਾ ਹੈ। ਉਸਨੇ ਡੇਗਰਾਸੀ : ਦ ਨੈਕਸਟ ਜਨਰੇਸ਼ਨ ਵਿੱਚ ਮੀਆ ਜੋਨਸ ਦਾ ਕਿਰਦਾਰ ਨਿਭਾਇਆ ਅਤੇ ਦ ਵੈਮਪਾਇਰ ਡਾਇਰੀਸ ਵਿੱਚ ਏਲੀਨਾ ਗਿਲਬਰਟ ਦਾ ਕਿਰਦਾਰ ਨਿਭਾਇਆ ਹੈ। ਬਾਅਦ ਵਿੱਚ, ਉਹ ਏਲਿਨਾ ਗਿਲਬਰਟ ਅਤੇ ਕੈਥਰੀਨ ਪਿਅਰਸ ਵਜੋਂ ਸੀ.ਡਬਲਿਊ ਦੇ ਅਲੌਕਿਕ ਡਰਾਮਾ ਸੀਰੀਜ਼ 'ਦਿ ਵੈਂਪਾਇਰ ਡਾਇਰੀਜ਼' ਵਿੱਚ ਆਪਣੀ ਪੇਸ਼ਕਾਰੀ ਲਈ ਮਸ਼ਹੂਰ ਹੋਈ।
ਦੇਬਰੋਵ ਕਈ ਤਰੀਕੇ ਦੀਆਂ ਫਿਲਮਾਂ ਵਿੱਚ ਵੀ ਦਿਖਾਈ ਦਿੱਤੀ ਹੈ, ਜਿਸ ਵਿੱਚ 2012 ਡਰਾਮਾ ‘ਦਿ ਪਰਿਕਸ ਆਫ ਬੀਨਿੰਗ ਏ ਵਾਲਫਲਾਵਰ’, 2014 ਐਕਸ਼ਨ ਕਾਮੇਡੀ ‘ਲੈੱਟਸ ਬੀ ਕੌਪਸ’, 2015 ਦੀ ਭੂਤੀਆ ਕਾਮੇਡੀ ‘ਦਿ ਫਾਈਨਲ ਗਰਲਜ਼’, 2017 ਦੀ ਐਕਸ਼ਨ ਥ੍ਰਿਲਰ ‘ਐਕਸ.ਐਕਸ.ਐਕਸ: ਰਿਟਰਨ ਆਫ ਐਗਜ਼ੈਂਡਰ ਕੇਜ’ ਅਤੇ 2017 ‘ਚ ਵਿਗਿਆਨ-ਗਲਪ ਡਰਾਮਾ ਫਲੈਟਲਾਈਨਰ ਸ਼ਾਮਿਲ ਹੈ।
ਉਸ ਦਾ ਜਨਮ ਬੁਲਗਾਰੀਆ ਵਿੱਚ ਹੋਇਆ ਸੀ ਪਰ ਉਹ ਆਪਣੇ ਪਰਿਵਾਰ ਨਾਲ ਦੋ ਸਾਲ ਦੀ ਉਮਰ ਵਿੱਚ ਕਨੈਡਾ ਚਲੀ ਗਈ ਅਤੇ ਟੋਰਾਂਟੋ ਵਿੱਚ ਵੱਡੀ ਹੋਈ। ਉਸ ਨੇ ਰਾਇਰਸਨ ਯੂਨੀਵਰਸਿਟੀ ਵਿੱਚ ਸਮਾਜ ਸ਼ਾਸਤਰ ਦੀ ਪੜ੍ਹਾਈ ਕੀਤੀ, ਪਰੰਤੂ ਉਸ ਨੇ ਆਪਣੇ ਅਭਿਨੈ ਜੀਵਨ ਨੂੰ ਅੱਗੇ ਵਧਾਉਣ ਲਈ ਛੇਤੀ ਹੀ ਪੜ੍ਹਾਈ ਛੱਡ ਦਿੱਤੀ। ਦੋਬਰੇਵ ਲਾਸ ਏਂਜਲਸ ਵਿੱਚ ਰਹਿੰਦੀ ਹੈ।

ਮੁੱਢਲਾ ਜੀਵਨ
ਦੋਬਰੇਵ ਦਾ ਜਨਮ ਨਿਕੋਲੀਨਾ ਕਾਮੇਨੋਵਾ ਦੋਬਰੇਵ ਵਜੋਂ ਸੋਫੀਆ, ਬੁਲਗਾਰੀਆ ਵਿੱਚ ਹੋਇਆ ਸੀ ਅਤੇ ਉਹ ਦੋ ਸਾਲਾਂ ਦੀ ਉਮਰ ਵਿੱਚ ਕਨੈਡਾ ਚਲੀ ਗਈ, ਜਿੱਥੇ ਉਸ ਦੀ ਪਰਵਰਿਸ਼ ਟੋਰਾਂਟੋ, ਉਂਟਾਰੀਓ ਵਿੱਚ ਹੋਈ ਸੀ। ਉਸ ਦਾ ਇੱਕ ਵੱਡਾ ਭਰਾ ਹੈ ਜਿਸ ਦਾ ਨਾਂ ਅਲੇਗਜ਼ੈਂਡਰ ਦੋਬਰੇਵ ਹੈ। ਉਸ ਦੇ ਪਿਤਾ, ਕਾਮੇਨ ਦੋਬਰੇਵ, ਇੱਕ ਕੰਪਿਊਟਰ ਮਾਹਰ ਹਨ ਅਤੇ ਉਸ ਦੀ ਮਾਂ, ਮਿਹੇਲਾ ਦੋਬਰੇਵ (ਨੀ ਰਾਦੇਵਾ) ਇੱਕ ਕਲਾਕਾਰ ਹੈ।
ਦੋਬਰੇਵ ਨੇ ਵਰਡੇਨਬਰਗ ਜੂਨੀਅਰ ਪਬਲਿਕ ਸਕੂਲ ਅਤੇ ਜੇ. ਬੀ. ਟਾਇਰਲ ਸੀਨੀਅਰ ਪਬਲਿਕ ਸਕੂਲ ਤੋਂ ਪੜ੍ਹਾਈ ਕੀਤੀ, ਜਿੱਥੇ ਉਸ ਨੇ ਬੈਲੇ ਅਤੇ ਜੈਜ਼ ਦੀਆਂ ਕਲਾਸਾਂ ਸ਼ੁਰੂ ਕੀਤੀਆਂ ਅਤੇ ਤਾਲਾਂ ਦੇ ਜਿਮਨਾਸਟਿਕਸ ਵਿਚ ਹਿੱਸਾ ਲਿਆ। ਉਸ ਨੇ ਟੋਰਾਂਟੋ ਦੇ ਆਰਮਸਟ੍ਰਾਂਗ ਐਕਟਿੰਗ ਸਟੂਡਿਓਜ਼ ਵਿੱਚ ਅਦਾਕਾਰੀ ਦੀਆਂ ਕਲਾਸਾਂ ਲਈਆਂ। ਇਸ ਤੋਂ ਬਾਅਦ ਦੋਬਰੇਵ ਨੇ ਆਪਣੇ ਗ੍ਰੈਜੂਏਟ ਹੋਣ ਤੱਕ ਸਕਾਰਬਰੋ ਵਿੱਚ ਵੈਕਸਫੋਰਡ ਕਾਲਜੀਏਟ ਸਕੂਲ ਲਈ ਆਰਟਸ ਪ੍ਰੋਗਰਾਮ ਵਿੱਚ ਹਿੱਸਾ ਲਿਆ।
ਦੋਬਰੇਵ ਨੇ ਟੋਰਾਂਟੋ ਵਿੱਚ ਰਾਇਰਸਨ ਯੂਨੀਵਰਸਿਟੀ ਵਿੱਚ ਪੋਸਟ-ਸੈਕੰਡਰੀ ਦੀ, ਸਮਾਜ ਸ਼ਾਸਤਰ ਵਿੱਚ ਪ੍ਰਮੁੱਖ, ਪੜ੍ਹਾਈ ਕੀਤੀ, ਹਾਲਾਂਕਿ ਉਸ ਦਾ ਅਭਿਨੈ ਉਸ ਦੇ ਗ੍ਰੈਜੂਏਟ ਹੋਣ ‘ਚ ਬਾਧਾ ਬਣਿਆ।

ਨਿੱਜੀ ਜੀਵਨ
ਦੋਬਰੇਵ ਅੰਗ੍ਰੇਜ਼ੀ, ਫ੍ਰੈਂਚ ਅਤੇ ਬੁਲਗਾਰੀਅਨ ਭਾਸ਼ਾਵਾਂ ਨਾਲ ਜਾਣੂ ਹੈ। ‘ਦਿ ਵੈਂਪਾਇਰ ਡਾਇਰੀ’ ਫਿਲਮਾਉਂਦੇ ਸਮੇਂ, ਦੋਬਰੇਵ ਐਟਲਾਂਟਾ ਵਿੱਚ ਰਹਿੰਦੀ ਸੀ, ਪਰੰਤੂ 2015 ਵਿੱਚ ਰਿਹ ਸੀਰੀਜ਼ ਛੱਡਣ ਤੋਂ ਬਾਅਦ ਲਾਸ ਏਂਜਲਸ ਚਲੀ ਗਈ।

 ਹਵਾਲੇ 

ਸ਼੍ਰੇਣੀ:ਜਨਮ 1989
ਸ਼੍ਰੇਣੀ:ਜ਼ਿੰਦਾ ਲੋਕ